04/11/2011 | Administración LocalMunicipal
Coristanco
Convocatoria de becas escolares para o curso 2011-2012

De conformidade cas competencias que o artigo 25 da Lei 7/1985, de 2 de abril, reguladora das bases de réximen local, esta Alcaldía-Presidencia convoca axudas para á adquisición de libros de texto e material didáctico complementario escolar, para o curso académico 2011/2012. A presente convocatoria rexirase integramente polas “Bases xerais reguladoras da concesión de axudas para á adquisición de libros de texto e material escolar”, aprobadas pola Alcaldía-Presidencia en data 17 de octubre de 2011, e cuio texto íntegro publícase a continuación. A presente convocatoria ten por obxeto a regulación das axudas para a adquisición de libros de texto e material didáctico complementario destinado ás familias con menor poder adquisitivo do municipio e que non reciban outra axuda polo mesmo concepto doutras Administracións Públicas. O importe global que o Concello destinará á concesión destas axudas será de 10.000,00 euros, con cargo á aplicación presupostaria 2011.0. 324.0. 481.01. A contía da axuda será de 90 euros para Educación Infantil, 100 euros para Educación Secundaria, 90 euros para 3º e 4º de Educación Primaria e Educación Especial. Dito crédito poderá ser ampliado se as circunstancias o requiren, mediante a modificación das presentes bases e a realización dos oportunos trámites de fiscalización.1.- Poderán solicitar estas axudas para os alumnos matriculados en centros docentes sostidos con fondos públicos, desde Educación Infantil hasta 4º de Educación Secundaria Obrigatoria, así como en Educación Especial, aquelas familias empadronadas no Concello de Coristanco, cuia renda per cápita familiar no ano 2010sexa igual ou inferior a 9.000 euros. Non obstante, as axudas non cubrirán os libros de texto dos alumnos que xa teñan cuberto este gasto por medio de calquera outra axuda; en concreto se exclúen os alumnos de 3º e 4º curso de Educación Primaria e dos catro cursos de Educación Secundaria. Poderán solicitar axuda para o resto do material didáctico complementario. Asimesmo esta axuda será compatible ca concedida aos alumnos de 1º, 2º, 5º e 6º de Educación Primaria e Educación Especial, sempre que as axudas concorrentes non superen o custo dos libros e materiais subvencionados.2.- En función do anteriormente establecido, poderán solicitar ditas axudas aqueles que reunan os seguintes requisitos: a) Estar empadroado no Concello de Coristanco. b) Que os menores cursen estudios obrigatorios non Centros de ensinanza pública da localidade. c) Que a renda per cápita familiar sexa igual ou inferior a 9.000 euros. d) Estar ao corrente no pago dos tributos municipais, no momento de presentar a solicitude.1.- Os solicitantes cumprimentarán o Modelo de Solicitude, que poderán atopar nas Oficinas Xerais do Concello.2.- O Modelo de Solicitude anteriormente sinalado deberá ser acompañado dos seguintes documentos: a) Fotocopia compulsada do D. N. I. do solicitante b) Fotocopia compulsada do Libro de Familia. c) Certificado de empadronamento no Concello de Coristanco. d) Certificado do Centro docente onde esté escolarizado o alumno. e) Xustificantes de ingresos económicos da unidade familiar, según o caso: fotocopia da última declaración da renda, nóminas, certificación do INEM, xustificantes des pensións, etc. f) Calquer outra documentación acreditativa de situacións declaradas polos solicitantes, tales como: separación ou divorcio, discapacidade ou minusvalía, carné de familiar numerosa, etc.3.- Aquelas solicitudes nas que se observe a falta de documentación fundamental para a súa valoración será solicitada por escrito ao interesado para que no prazo máximo de 10 días dende a recepción da comunicación, presente a documentación solicitada. Se transcurrido ese prazo non se presentara, procederase ao arquivo do expediente.4.- O prazo de presentación de solicitudes comenzará o día seguinte á publicación destas bases no Boletín Oficial da Provincia, do que se informará a través de trípticos e bandos informativos colocados por todo o municipio, e rematará o 30 de novembro. As solicitudes presentadas fora de prazo poderán ser estimadas según as disponibilidades presupostarias.5.- O lugar de presentación será no rexistro xeral do Concello de Coristanco en horario de 9:00 a 14:00. Entenderase por renda per cápita familiar a renda familiar dividida entre o número de membros da unidade familiar computables. A renda familiar obterase por agregación das rendas de cada un dos membros computables da familia que obteñan ingresos de calquera natureza, de conformidade coa normativa reguladora do imposto sobre a renda das persoas físicas.1.- Considérase que conforman a unidade familiar: - Os pais non separados legalmente e, se é o caso, o titor ou persoa encargada da garda e protección do menor. No caso de familias monoparentais en que conviva un só porxenitor ou titor co alumno/a, deberá acreditarse documentalmente esta circunstancia. - Os fillos menores de idade, con excepción dos emancipados. - Os fillos maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. - Os fillos solteiros menores de vinte e cinco anos e que convivan no domicilio familiar a 31 de decembro do ano inmediato anterior a aquel no que comenza o curso escolar para o que se solicita.2.- Cando non exista vínculo matrimonial a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos do punto anterior. No caso de que non exista convivencia deberá acreditarse documentalmente mediante o correspondente certificado de empadronamento.3.- No caso de divorcio ou separación legal dos pais, non se considerá membro computable aquel que non conviva co alumno/a, non obstante, se é o caso, terá a consideración de membro computable o novo cónxuxe ou persoa unida por análoga relación. A separación ou divorcio acreditarase mediante sentenza xudicial que o determine ou convenio regulador onde conste a custodia do menor.4.- En casos especiais, nos que a unidade familiar non estea conformada do xeito disposto no punto 1 deste artigo, deberá achegarse certificado de empadronamento no que figure o alumno/a polo que se solicita a axuda e todos os familiares que convivan con él, así como certificado dos servizos sociais do concello que acredite tal extremo.5.- Nos supostos de acollemento, será de aplicación á familia de acollida o disposto nos parrágrafos anteriores. Esta convocatoria tramitarase polo procedemento establecido no artigo 19.2 da Lei 9/2007, do 13 de xuño, de subvencións de Galicia, tendo en conta que polo obxeto e finalidade da subvención non será necesario realizar unha comparación e prelación das solicitudes presentadas nun único procedemento. Organo instructor.- Rematado o prazo de presentación de solicitudes, procederase polo responsable do departamento de educación familiar do Concello, ao estudio e valoración das solicitudes aos efectos de establecer unha preavaliación das mesmas, de acordo cos criterios fixados nestas bases, elaborando unha proposta de concesión ou denegación das axudas debidamente motivada. Comisión informativa.- Posteriormente, o expediente e a proposta de resolución, logo do informe da Intervención municipal, someteráse ao informe do Equipo de Servicios sociais do Concello (Concelleiro/a delegado na materia, Traballadora Social e Educadora Social). Organo concecente.- A vista destes informes e da proposta de resolución, a Xunta de Goberno Local acordará o reparto definitvo das axudas no prazo de tres meses contado dende o día seguinte ao da data en que a solicitude tivera entrada no rexistro correspondente. Os listados dos beneficiarios serán expostos no Taboleiro de Anuncios do Concello. Os beneficiarios das axudas, previa presentación do DNI, retirarán no Departamento de Servicios Sociais un vale polo importe da contía concedida e que poderá ser cambiado en calquera librería da localidade, exclusivamente a efectos de adquisición de libros de texto e/ou material didáctico complementario. No caso de que o beneficiario da axuda na data da concesión xa mercara o material subvencionado, poderá aboárselle o importe concedido en metálico previa presentación da factura. Para o non regulado nestas bases estarase o disposto na Lei 38/2003, de 17 de novembro, Xeral de Subvencións. Coristanco, 17 de octubre de 2011. O Alcalde en funcións Asdo.: Juan García Velo